C · IVLII · CAESARIS · COMMENTARIORVM · BELLI · GALLICI
LIBER · QVARTVS
__notoc__
原文テキストについてはガリア戦記/注解編#原文テキストを参照。 26.    1Pugnatum est ab utrisque acriter.    Nostri tamen, quod neque ordines servare neque firmiter insistere neque signa subsequi poterant atque alius alia ex navi quibuscumque signis occurrerat se aggregabat, magnopere perturbabantur;    2hostes vero, notis omnibus vadis, ubi ex litore aliquos singularis ex navi egredientis  conspexerant, incitatis equis impeditos adoriebantur,    3plures paucos circumsistebant, alii ab latere aperto in universos tela coiciebant.    4Quod cum animadvertisset Caesar, scaphas longarum navium, item speculatoria navigia militibus compleri iussit et, quos laborantis conspexerat, his subsidia summittebat.    5Nostri, simul in arido constiterunt, suis omnibus consecutis, in hostis impetum fecerunt atque eos in fugam dederunt;  neque longius prosequi potuerunt, quod equites cursum tenere atque insulam capere non potuerant.    Hoc unum ad pristinam fortunam Caesari defuit.  
----
テキスト引用についての注記
整形テキストについてはガリア戦記/注解編#凡例を参照。 XXVI.    ①Pugnātum est ab utrīsque ācriter.    Nostrī tamen, quod neque ōrdinēs servāre neque firmiter īnsistere neque signa subsequī poterant atque alius aliā ex nāvī quibuscumque signīs occurrerat sē adgregābat, magnopere perturbābantur;    ②hostēs vērō, nōtīs omnibus vadīs, ubi ex lītore aliquōs singulārēs ex nāvī ēgredientēs cōnspexerant, incitātīs equīs impedītōs adoriēbantur,    ③plūrēs paucōs circumsistēbant, aliī ab latere apertō in ūniversōs tēla coniciēbant.    ④Quod cum animadvertisset Caesar, scaphās longārum nāvium, item speculātōria nāvigia mīlitibus complērī iussit et, quōs labōrantēs cōnspexerat, hīs subsidia submittēbat.    ⑤Nostrī, simul in āridō cōnstitērunt, suīs omnibus cōnsecūtīs, in hostēs impetum fēcērunt atque eōs in fugam dedērunt;    neque longius prōsequī potuērunt, quod equitēs cursum tenēre atque īnsulam capere nōn potuerant.    Hōc ūnum ad prīstinam fortūnam Caesarī dēfuit.  
----
注記
原文の aggregābat, coiciēbant, ēgredientīs, hostīs, labōrantīs, singulārīs, summittēbat  などは、それぞれ adgregābat, coniciēbant, ēgredientēs, hostēs, labōrantēs, singulārēs, submittēbat  などとした。
語釈